Mercedes-Benz LP333

**Mercedes-Benz LP333** – грузавы аўтамабіль Mercedes-Benz.

Аўтамабіль адрознівала незвычайная кампаноўка: мадэль мела дзве кіраваныя пярэднія восі (колавая формула 6х2). На базе LP333 таксама выпускаўся седлавы цягач **LPS333** з той жа кампаноўкай.

Mercedes-Benz LP333 выпускалі з 1958-га па 1961 г. Усяго было выраблена 1833 аўтамабіля.

## Гісторыя 
У 1958 годзе ў Германіі ўступілі ў сілу новыя правілы, паводле якіх, максімальна дапушчальная даўжыня грузавіка з прычэпам была паменшана з 20 да 14 м, а даўжыня счэпкі «цягач + паўпрычэп» магла дасягаць 13 метраў. Дазволеная поўная маса грузавіка з прычэпам таксама была скарочана з 40 да 24 т з прапарцыйным памяншэннем дапушчальных нагрузак на вось, а выкарыстанне трохвосевых прычэпаў было забаронена.

У адпаведнасць гэтым патрабаванням быў спраектаваны 16-тонны трохвосевы грузавік LP 333.
Незвычайная кампановачныя схема аўтамабіля стваралася для выкарыстання пралазаў у заканадаўстве. Ужыванне на аўтамабіле кампаноўкі «кабіна над рухавіком» дазволіла ўпісацца ў заканадаўчыя нормы і пры гэтым павялічыць даўжыню карыснай плошчы кузава.

Выпуск «333» працягваўся нядоўга. У 1960 годзе габарытныя даўжыня грузавіка з трэйлерам ў Германіі  была павялічана да 16,5 м, а для аўтацягніка ў складзе седлавага цягача з паўпрычэпам яна склала 15 м. І ў 1961 годзе вытворчасць мадэлі была спынена.

Аўтамабіль прызначаўся для ўнутранага рынку Германіі, на экспарт было пастаўлена толькі 82 грузавіка. Усяго ж было выпушчана толькі 1833 аўтамабіля LP 333. 
На змену прыйшла мадэль LP334 колавай формулы 4х2.

## Канструкцыя 
thumb|left|Характэрнай асаблівасцю грузавіка былі пярэднія восі.

Mercedes-Benz LP333 выпускалі ў трох версіях: грузападымальнасцю 9100-9200, 12500 і 14700 кг пры поўнай масе 16000, 20000 і 22500 кг адпаведна.

Аўтамабіль уяўляў сабой бескапотны грузавік з дзвюма пярэднімі кіраванымі восямі і адной вядучай задняй.

Кампаноўка з размяшчэннем кабіны над рухавіком дазволіла павялічыць максімальную загрузку. Аўтамабіль быў разлічаны на поўную масу аўтацягніка ў 32 т.

Мадэль мела колаую формулу 6х2, дзе дзве пярэдія восі былі кіраваныя. Дзякуючы чаму аўтамабіль валодаў выключнай устойлівасцю і развіваў хуткасць 90 км / г. Да таго ж падвескі двух пярэдніх мастоў з вялікімі хадамі вельмі добра паглыналі ўздзеянне дарожных выбоін.

Пярэднія восі не дазволілі канструктарам нізка апусціць сілавы агрэгат. Таму тунэль рухавіка займаў шмат месца ў кабіне і па вышыні амаль дасягаў прыборнай панэлі.

На аўтамабілі ўжываўся шасціцыліндравы радны дызельны рухавік «ОМ 326» працоўным аб’ёмам 11 літраў з чатырма верхнімі клапанамі на кожны цыліндр. Магутнасці рухавіка (200 к. с. пры 2200 аб / хв) хапала, каб адпавядаць мінімальным патрабаванням — 6 к.с. на адну тону вагі.

Працоўная тармазная сістэма была аднаконтурнай.
 
Аўтамабіль быў абсталяваны цэнтральным стояночным тормазам. Для затармажвання грузавіка патрабавалася некалькі разоў пацягнуць дзяржальню рычага ручнога тормазу, якая размяшчаецца паміж сядзеннем вадзіцеля і капотам рухавіка. У якасці стандартнага абсталявання грузавікі таксама абсталёўваліся маторным тормазам. Яго дзеянне засноўвалася на актывацыі адкідной створкі, якая перакрывае выпускны канал.

## Цікавыя факты 
* За незвычайную канструкцыю пярэдніх мастоў аўтамабіль атрымаў мянушку «мнаганожка» ().

LP333
Катэгорыя:Грузавыя аўтамабілі паводле алфавіта